Afgetakel: Pa in pyn weens multiple sclerosis | Netwerk24
Afgetakel: Pa in pyn weens multiple sclerosis
Warren Hendricks bly positief deur sy stryd met multiple sclerosis.
Op 33 is 'n man gewoonlik in die fleur van sy lewe – jonk, sterk en reg vir enigiets. Daarom is die slag gewoonlik dubbeld en dwars so onverwags en ontstellend wanneer 'n ongeneeslike siektetoestand by hom gediagnoseer word.
Só het Warren Hendricks (33) van Kraaifontein in die Kaap, 'n liefdevolle en talentvolle pa, onlangs uitgevind nadat hy met multiple sclerosis (MS) gediagnoseer is. Ten spyte daarvan bly hy positief en doen hy sy bes om steeds ten volle te lewe.
Multiple sclerosis is 'n onvoorspelbare siekte van die sentrale senuweestelsel wat die vloei van inligting in die brein en tussen die brein en liggaam versteur. Oor tyd kan dit lei tot allerhande komplikasies insluitend sigprobleme, spierswakheid en verlies aan balans of gevoelloosheid en kognitiewe probleme. "Warren het so 'n genuine hart. Hy is 'n goeie mens met net die beste intensies," vertel sy vrou, Tamaryn (33).